Tumbao

Tumbao no ngawalö gaurifö sebua boto, sanau ahe, sanau bagi ba sanau bawa. Bawa sanau andre so zise-ise simane tumbao nifotöi Ciconia ciconia ba so göi zawe'e-we'e simane tumbao sotöi Anastomus oscitans (faigi gambara ba nga'örö andre. Oya sibai ngawalönia: so 20 spesies ba 6 genus ba fefu ira tefaböbö ba zi sambua famili Ciconiide. Ba Danö Niha asese ta'ila ira mangalui göra ba laza.

Tesöndra dumbao ba zoya gölana ba gulidanö ba to'ölö toröi ira ba nahia sotufo, heŵa'ae asese möi ira ba laza-laza wangalui era, eleŵazi, i'a, talaho, fofo side-ide btn.

jmpl|Tumbao sise-ise bawa ba mola'a-la'a
Asese lafabago mbawara sanau tumbao, tobali lala khöra ba wahuhuosa khö nawöra na toröi ira ba gazunira. So zanguma'ö wa lö khö dumbao ngandroto same'e tola moli nifotöi syrinx, bahiza sala da'a. So syrinx khö dumbao, irege tola moli ira, heŵa'ae ŵaraö sibai moli ira.

Oya spesies dumbao sawu'a-wu'a moroi ba zi sambua nahia lumalö ba nahia bö'ö, börö me tola muhombo aröu ira. Itaria lafaogö ira ba nangi wehombo. Gambara dumbao sohombo nikoda Ottomar Anschütz (1884) no tobali famarou tödö khö Otto Lilienthal ba ngaotu ndröfia si-19 ba wamazökhi sambua fakake si tola muhombo nifotöi glider, me oroma hulö gafi wofo ia ba i'oguna'ö wolulugö nangi ba wehombo. Abua mboto dumbao ba ebolo sibai gafinia. Duma-dumania tumbao sotöi Marobou sauri ba tanö raya danö simate Sahara ba Afrika. Fa'ebolo gafinia 3,2 m ba fa'abua mbotonia tola irugi 8 kg. Faoma fofo nifotöi burung nasar sauri ba hili sagalaŵa Andes ba Amerika Latin tobali dumbao Marobou fofo fondrege ebolo gafi ba gulidanö.

jmpl|Tumbao Marabou ba Etosha National Park, Namibia. Tumbao fondrege abua ba ebolo afi ba gulidanö
Asese egebua gazuni dumbao ba ara la'oguna'ö ia me ha'uga fakhe. So gazuni si 2 meter faebolo ba 3 meter fa'awakha.

Itaria laŵa'ö meföna wa ha fao ba zi sageu hene dumbao (nifotöi monogami), bahiza lö fefu dumbao simanö, me so göi spesies dumbao samo'ono töra moroi ba zi sageu hene.

Börö me to'ölö laŵaö niha wa tumbao fofo si lö faröi ba zi sageu hene khönia (monogami), andrö asese tobali ia gambara wa'alöfaröi khö donga ba mitologi ba ba hada ösa niha. Asese la'oguna'ö gambara dumbao irugi ma'ökhö ba danö Eropa tobali gambara ba wangombakha fa'atumbu nono.

 Omböila 

jmpl|Tumbao safusi faoma azuninia sauri ba Eropa
Fabö'ö-bö'ö wa'ebua mboto dumbao ba danö misa. So zebua sibai simane tumbao Marabou sirugi 1,52 meter fa'alaŵa ba 1,3 kg fa'abua. So goi tumbao side-ide simane tumbao Adbim si 75 cm fa'alaŵa ba 1,3 kgg fa'abua. Faböbö ba gomböilara wa'akaeŵa-kaeŵa: anau sibai gahe ba anau göi mbagi, awö wa abua sibai mbotora. Simanö göi lö amaehuta gomböila zilatao ba sihene (nifotöi dimorfisme seksual), ha asese abölö ebua 15% mboto zimatua. Ha tumbao nifotöi Ephippiorhunchus zi so gamaehuta la'a-la'a nono hörö.

 Spesies 
 Famili Ciconiidae
 Genus Mycteria
 Bangau Bluwok ma Wilwo (Mycteria cinerea)
 Yellow-billed Stork (Mycteria ibis)
 Painted Stork ( Mycteria leucocephala)
 Wood Stork (Mycteria americana)
 Genus Anastomus
 Asian Openbill Stork (Anastomus oscitans)
 African Openbill Stork (Anastomus lamelligerus)
 Genus Ciconia
 Bangau hitam, Ndao mazui Bangau Sandang-lawe ( Ciconia episcopus)
 Bangau Hutan Rawa, Bangau storm (Ciconia stormi)
 Abdim's Stork (Ciconia abdimii)
 Maguari Stork (Ciconia maguari)
 Oriental White Stork (Ciconia boyciana)
 White Stork (Ciconia ciconia)
 Black Stork (Ciconia nigra)
 Genus Ephippiorhynchus
 Black-necked Stork (Ephippiorhynchus asiaticus)
 Saddle-billed Stork ( Ephippiorhynchus senegalensis)
 Genus Jabiru
 Jabiru (Jabiru mycteria)
 Genus Leptoptilos
 Bangau Tongtong mazui Jenggot Solah (Leptoptilos javanicus)
 Greater Adjutant ( Leptoptilos dubius)
 Marabou Stork (Leptoptilos crumeniferus)

 Tumbao bakha ba budaya 
Oya mitologi föna si so khönia bakha tumbao sebua. Ba danö Mesir föna, tumbao no aurifö fondrege mofa'abölö, ba te'oguna'ö ia tobali gambara ba, same'e so noso.Janák, Jiří (2014). "Saddle-billed Stork (ba-bird)" (PDF). In Wendrich, Willeke (ed.). UCLA Encyclopedia of Egyptology. Los Angeles. nga'örö 1–2, 4. Lagambaraini göi Bennu, samösa lowalangi bö'ö ba Mesir, faoma tumbao si tobali inspirasi bakha ba mitologi sanandrösa ba wofo sauri irugi zilö'aetu nifotöi phoenix.

Bakha ba mitologi Yunani awö Roma la'oguna'ö dumbao tobali duma-duma khö zatua ndraono. Bakha ba mbuku De natura animalium latutunö nono dumbao sihombo lumalö ba sambua hulo ba dalu nasi si tobali niha börö wangomasi'öra zatuara.Schofield, A.F., ed. (1958). Aelian on the characteristics of animals. Volume I. Books I-V. Harvard University Press. nga'örö 185. Laŵaö meluo da'ö wa to'ölö larorogö zatuara si no bihasa sibai ira tumbao sabölö töla na. Ba Yunani meföna so huku wa silötolalö labunu göi niha samunu tumbao.Dolata, Pawel T. (2006). "The White Stork Ciconia ciconia Protection in Poland by Fradition, Customs, Law, and Active Efforts". In Tryjanowski, Piotr; Sparks, Tim H.; Jerzak, L. (eds.). The White Stork in Poland: Studies in Biology, Ecology and Conservation. Poznań, Poland: Bogucki Wydawnictwo Naukowe. ISBN 978-83-60247-35-8.

Bakha ba nidunö-dunö nisura Aesop oya tesöndra dumbao simane bakha ba Sohalöwö ba danö ba tumbao,"THE STORK AND THE CRANES". mythfolklore.net. Retrieved 2023-07-30. Asu gatua ba tumbao"THE FOX AND THE STORK". mythfolklore.net. Retrieved 2023-07-30. ba Talaho somasi tobali razo."King Log". Oxford English Dictionary (Online ed.). Oxford University Press. doi:10.1093/OED/4893537697. Mufaigi me 2023-07-30.

Molo'ö nidunö-dunö ba danö Eropa, tumbao safusi zolohe ono sawena tumbu khö zatuania. Legenda andre tobali muzawili ba mbanua bö'ö me itutunö ia Hans Christian Andersen me 1839.Sax, Boria (2001). The Mythical Zoo. Oxford, UK: ABC-CLIO. pp. 153–154. ISBN 978-1-57607-612-5. Molo'ö nidunö-dunö ba danö Jerman ihalö ndraono sawena tumbu ba dögi hili ma zui ba laza-laza tumbao ba i'ohe ba zongambatö ba ndraga ba hulunia ma zui nitaŵigö ba mbawania. Ibe'e nono andrö khö nina bakha ba ngambatö andrö ma zui itorugö tou ba lala zimbo ba nomo. Na omasi sambua ngambatö ena'ö mo'ono ira, labe'e gulo-gulo ba mbata-bata zandrela, ena'ö ihalö tumbao.Margolis, Marvin; Parker, Philip (1972). "The stork fable−some psychodynamic considerations". Journal of the American Psychoanalytic Association. 20 (3): 494–511. doi:10.1177/000306517202000304. PMID 4116100. S2CID 45301787. Moroi ba da'e muzawili nidunö-dunö sanandrösa ba tumbao andre ba zisagörö ulidanö, ba Filipina ba ba Amerika Latin.Margolis, Marvin; Parker, Philip (1972). "The stork fable−some psychodynamic considerations". Journal of the American Psychoanalytic Association. 20 (3): 494–511. doi:10.1177/000306517202000304. PMID 4116100. S2CID 45301787.

Bakha ba mitologi ba agama föna niha ba danö Slavia, to'ölö isao noso si lö nasa tumbu tumbao götö nifotöi ginötö wa'atumbu mangawuli zinanö aefa wa'okafu (li Indonesia: ) ba ba ginötö wa'auku danö (li Indonesia: ). Irugi ma'ökhö lö aetu laŵaö niha ba da'ö wa "i'a'asogö ndraono ba gulidanö tumbao".Jakubiec, Z. (2009). "Dlaczego bocian przynosił dzieci?". Bocianopedia (in Polish). Retrieved 10 March 2011.Szczepanowicz, Barbara (2005). "Ptaki Ziemi Świętej: Bocian, czapla, ibis" [Birds in the Holy Land: Stork, heron, ibis]. Ziemia Święta (in Polish) (rok XI 1(41)). Mufaigi me 08/02/2011.

Itaria laŵaö niha wa lahe si itaria oroma ba du'i nono sawena tumbu no lahe nidou dumbao.Jacobs, Alvin H.; Walton, Robert G. (1976). "The incidence of birthmarks in the neonate". Pediatrics. 58 (2): 218–22. doi:10.1542/peds.58.2.218. PMID 951136. S2CID 245028603.

So göi ngai negatif wanutunö tumbao andre. Molo'ö nidunö-dunö ba Polandia ifazökhi dumbao faoma afi safusi Lowalangi ba khö gafökha ibe'e gafi saitö. Ba Jerman laŵaö meföna wa na so wa'abötö mboto nono sawena tumbu, so ia börö me no atoru ia moroi ba mbawa dumbao götö wehombo lumalö ba nomo zatuania, börö me so horö ma sifasala si no lafalua ira satua andrö. Ina si tebai maoso ba ginötö mangadono, laŵaö no "idou" ia tumbao. Ba Inggris meföna, lafakhai dumbao ba wohorö ba ndramatua bö'ö. Ba Amerika Serikat itaria latutunö meföna wa ono niha safusi uli no ni'ohe dumbao, ono niha saitö uli ni'ohe wofo bö'ö samu'i.Bay, Mia (2000). The White Image in the Black Mind: African-American Ideas about White People, 1830–1925. New York: Oxford University Press. p. 120. ISBN 978-0-19-513279-3.

 Galeri 

 Khai-khai baero 

  Data burung Indonesia  Perhimpunan Pelestari Burung dan Habitat Indonesia
  Foto burung Bangau 
  Video burung Bangau

Kategori:Nias
Kategori:Aurifö
Kategori:Fofo